5.4.2011 Jurnalul Oficial al Uniunii Europene L 89/17 DECIZII DECIZIA 2011/210/PESC A CONSILIULUI din 1 aprilie 2011 privind o operație militară a Uniunii Europene în sprijinul operațiilor de asistență umanitară ca urmare a situației de criză din Libia („EUFOR Libia”) CONSILIUL UNIUNII EUROPENE, având în vedere Tratatul privind Uniunea Europeană, în special articolul 28 și articolul 43 alineatul (2), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: În Rezoluţia privind pacea și securitatea în Africa adoptată la 26 februarie 2011 [RCSONU 1970 (2011)], Consiliul de Securitate al Organizaţiei Naţiunilor Unite (Consiliul de Securitate) şi-a exprimat profunda preo- cupare cu privire la situația din Libia și a condamnat violența şi utilizarea forței împotriva civililor. De asemenea, Consiliul de Securitate a solicitat tuturor statelor membre ale Organizaţiei Naţiunilor Unite să pună la dispoziție asistență umanitară și conexă în Libia. În Rezoluția privind situația din Libia adoptată la 17 martie 2011 [RCSONU 1973 (2011)], Consiliul de Securitate a reamintit RCSONU 1970 (2011) şi şi-a exprimat hotărârea de a asigura protecția civililor și a zonelor locuite de civili, precum şi trecerea rapidă şi neîngrădită a asistenței umanitare și siguranța perso- nalului umanitar. Consiliul de Securitate a salutat de asemenea răspunsul statelor învecinate, în special al Tunisiei și al Egiptului, în vederea abordării nevoilor refu- giaților şi ale lucrătorilor străini şi a solicitat comunității internaționale să sprijine aceste eforturi. De asemenea, Consiliul de Securitate a autorizat statele membre care au informat în acest sens Secretarul General al Organizaţiei Naţiunilor Unite, acționând la nivel național sau prin intermediul unor organizaţii sau acorduri regionale și în cooperare cu Secretarul General al Organizaţiei Națiunilor Unite şi cu statele membre ale Ligii Statelor Arabe, să ia toate măsurile necesare în vederea protejării civililor și a zonelor locuite de civili din Libia aflate sub amenințarea atacurilor, excluzând totodată orice formă de forță de ocupare străină pe orice parte a teritoriului libian. (4) (7) În concluziile sale din 21 martie 2011, Consiliul și-a exprimat preocuparea față de situația din Libia şi a condamnat încălcarea flagrantă şi sistematică a drep- turilor omului, violența și represaliile brutale ale regimului împotriva poporului libian. Consiliul și-a exprimat satisfacția în ceea ce priveşte adoptarea RCSONU 1973 (2011) şi a subliniat hotărârea Uniunii de a contribui la punerea în aplicare a acesteia și de a acţiona în acest scop în mod colectiv și hotărât, alături de toţi partenerii internaționali, în special Liga Statelor Arabe şi alți factori interesați la nivel regional. Acesta a confirmat faptul că obiectivul principal al Uniunii îl constituie protejarea populației civile și sprijinul acordat poporului libian pentru ca acesta să își poată îndeplini aspirațiile către o societate democratică. Consiliul a afirmat de asemenea că Uniunea este pregătită să ofere sprijin pentru asistență umanitară în cadrul politicii de securitate şi apărare comune, ca urmare a unei solicitări din partea Oficiului Organizației Națiunilor Unite pentru coordonarea afacerilor umanitare (OCHA) şi cu respectarea rolului de coordonare al Organizaţiei Națiunilor Unite. La 24 martie 2011 Consiliul a aprobat un concept de gestionare a crizelor drept răspuns la criza din Libia. Planificarea ulterioară ar trebui să se concentreze pe sprijinul acordat asistenței umanitare. În special, operația nu va avea impact asupra neutralității sau impar- țialității actorilor umanitari. Orice decizie de a lansa operația trebuie să fie precedată de o solicitare din partea OCHA şi trebuie să fie luată în lumina unei evaluări curente a riscurilor şi a ameninţărilor. Se desfăşoară o coordonare și o consultare strânsă cu guvernele Eşiptului și Tunisiei în vederea obţinerii din partea lor a autorizației pentru o posibilă prezență militară a Uniunii în țările lor. Comitetul politic și de securitate (COPS) ar trebui să exercite, sub responsabilitatea Consiliului şi a Înaltului Reprezentant al Uniunii pentru afaceri externe şi politica de securitate (Înaltul Reprezentant), controlul politic asupra operației militare a Uniunii, să îi asigure orientarea strategică și să ia deciziile relevante în confor- mitate cu articolul 38 paragraful al treilea din Tratatul privind Uniunea Europeană (TUB).